Charles Antoine Coypel
Store norske leksikon,Kunst og estetikk,Bildende kunst,Kunsthistorie,Øvrig europeisk malerkunst 1400-1750
Charles Antoine Coypel var maler og teoretiker. Han var sønn av Antoine Coypel og etterfulgte sin far både som hoffmaler og som direktør for Akademiet.
Coypel tok initiativet til mange pedagogiske tiltak angående reorganiseringen av den offisielle kunstnerutdannelsen i Frankrike rundt midten av århundret, og har sannsynligvis hovedæren for at École des élèves protégés du Roy ble opprettet. Han var også en skattet tragedie- og komedieforfatter og medlem av Académie des Belles-Lettres.Trass i at han innen Akademiet førte en iherdig kamp for gjenreisningen av historiemaleriet, med den italienske renessanse og den franske og italienske 1600-talls klassisisme som et stilmessig ideal, forble hans egen kunst sterkt preget av rokokkoens stilfølelse, svært teatralsk, med poengtering av figurenes mimikk. Han malte dessuten portretter, også i pastell. Les mer i Store norske leksikon kunst i Frankrike rokokko renessansen klassisisme historiemaleri portrettkunst